אלעזר מאיר פרייל

הרב אלעזר מאיר פרייל (באנגלית: Elazar Meir Preil; ה'תרל"ח, 1878 - י"ד בתשרי ה'תרצ"ד, 4 באוקטובר 1933) היה רב אמריקאי ממוצא ליטאי. כיהן כרבה של מנצ'סטר, כרב בטרנטון וכרבה של אליזבת שבניו ג'רזי. במשך עשר שנים היה ראש ישיבה בישיבת רבנו יצחק אלחנן.

ביוגרפיה
נולד בבירז' שבפלך קובנה לרב אלחנן פרייל, בגיל שנתיים מתו הוריו וגדל אצל אנשים זרים. אחיו היה הרב יהושע יוסף פרייל רב העיירה קרוקי, ואחותו גולדה מרים שווארץ. למד בשדובה ובהמשך בישיבת טלז ובישיבת סלובודקה.

בשנת 1907, ה'תרס"ז, נסע עבור ישיבת טלז ללונדון. הוא נשאר באנגליה לאחר שקיבל הצעת רבנות מהקהילה היהודית במנצ'סטר ועבר לגור בעיר למשך כמה שנים. ב-1911, ה'תרע"א, היגר לארצות הברית והתמנה כרב בטרנטון. שנה לאחר מכן התקבל כראש ישיבה בישיבת רבנו יצחק אלחנן והחזיק במשרה זו במשך כעשור עד 1922, ה'תרפ"ב.

במקביל לכהונתו בישיבה, נבחר בשנת ה'תרע"ט, 1919, כרבה של אליזבת, ניו ג'רזי. הוא היה חבר פעיל באגודת הרבנים דארצות הברית וקנדה ושותף לייסוד ארגון עזרת תורה. את חידושיו הדפיס בכתבי עת תורניים בני תקופתו, וחלקם נדפסו בספר השו"ת שלו, "שו"ת המאור".

שנתיים לאחר פטירתו, בינואר 1935, נישאה בתו בתיה (בסי) לרב מרדכי פינחס טייץ שזכה לפי צוואתו בכיסא רבנותו באליזבת.

ספריו

קישורים חיצוניים
 
 הרב אלעזר מאיר פרייל באתר ישיבה יוניברסיטי

הערות שוליים

יהודים ליטאים
בוגרי ישיבת טלז
בוגרי ישיבת כנסת ישראל (סלבודקה)
מהגרים מבריטניה לארצות הברית
מנצ'סטר: רבנים
ניו ג'רזי: רבנים
מחברי ספרי שו"ת אמריקאים
ראשי ישיבה בישיבה יוניברסיטי
ראשי ישיבה ליטאים בארצות הברית
אמריקאים שנולדו ב-1878
אמריקאים שנפטרו ב-1933